
1 straipsnis. 6 straipsnio 2 dalies 1 ir 4 punktų pakeitimas
1. Pakeisti 6 straipsnio 2 dalies 1 punktą ir jį išdėstyti taip:
„1) asmens, kurio palaikai kremuojami, medicininį mirties liudijimą, išduotą Lietuvos Respublikos žmogaus mirties nustatymo ir kritinių būklių įstatymo nustatyta tvarka;“.
2. Pakeisti 6 straipsnio 2 dalies 4 punktą ir jį išdėstyti taip:
4) jeigu asmuo, kurio palaikus prašoma kremuoti, nebuvo šio įstatymo 3 straipsnio 2 ir 4 dalyse nustatyta tvarka pareiškęs sutikimo dėl jo palaikų kremavimo, – santuokos liudijimą ar santuokos sudarymo įrašo išrašą, išduotą Lietuvos Respublikos civilinės būklės aktų registravimo įstatymo nustatyta tvarka, kai laidojantis asmuo yra sutuoktinis, arba giminystės ryšį patvirtinantį dokumentą, kai laidojantis asmuo yra artimasis giminaitis. Šiuo atveju laidojantis asmuo taip pat turi pateikti rašytinį patvirtinimą (artimųjų giminaičių parašais patvirtintą susitarimą ir apie tai pažymėti prašyme kremuoti palaikus), kad tarp mirusiojo artimųjų giminaičių nėra nesutarimų dėl palaikų kremavimo;“.

2 straipsnis. 13 straipsnio 1 dalies pakeitimas
Pakeisti 13 straipsnio 1 dalį ir ją išdėstyti taip:
„1. Draudžiama kremuoti žmogaus palaikus tą pačią dieną, kurią yra išduotas medicininis mirties liudijimas jo mirties dieną.“

3 straipsnis. 16 straipsnio 2 dalies pakeitimas
16 straipsnio 2 dalyje po žodžių „tik gavus“ įrašyti žodį „medicininį“ ir šią dalį išdėstyti taip:
„2. Žmogaus palaikus galima balzamuoti tik gavus medicininį jo mirties liudijimą.“
 
4 straipsnis. 27 straipsnio 1 punkto pakeitimas
27 straipsnio 1 punkte po žodžių „asmens kodą“ įrašyti žodį „medicininio“ ir šį punktą išdėstyti taip:
„1) asmens, kurio palaikai palaidoti kapinėse, vardą, pavardę, gimimo ir mirties vietą ir datą, asmens kodą, medicininio mirties liudijimo išdavimo datą ir numerį;“.

5 straipsnis. Įstatymo įsigaliojimas 
Šis įstatymas įsigalioja 2014 m. sausio 1 d.


Skelbiu šį Lietuvos Respublikos Seimo priimtą įstatymą.

